Mwigulu Nchemba

Mwigulu Lameck Nchemba Madelu (alizaliwa Makunda, Wilaya ya Iramba, Mkoa wa Singida, Tanzania, 7 Januari 1975) ni mtaalamu wa uchumi na mwanasiasa wa CCM nchini Tanzania , ambaye amehudumu kama Mbunge aliyechaguliwa wa Jimbo la Iramba Magharibi tangu mwaka 2010. Mnamo Novemba 13, 2025, Rais Samia Suluhu alimteua kuwa Waziri Mkuu wa Tanzania, akimrithi Kassim Majaliwa. Kabla ya uteuzi wake huo, alihudumu kama Waziri wa Fedha na Mipango katika Baraza la Mawaziri la Tanzania tangu 31 Machi 2021.

Historia na elimu
Nchemba alisoma Shule ya Msingi Makunda, kisha kuhamia Shule ya Sekondari Ilboru kwa ajili ya elimu ya kati. Alimalizia masomo yake ya A-Level katika Shule ya Sekondari Mazengo, akihitimu mwaka 2000 akiwa na stahiki sawa na Diploma ya Shule ya Sekondari. Mnamo mwaka 2001 alikubaliwa katika Chuo Kikuu cha Dar es Salaam, akihitimu shahada ya Kwanza ya Uchumi mwaka 2004. Baadaye alipata Shahada ya Uzamili ya Uchumi mwaka 2006, pia kutoka Chuo Kikuu cha Dar es Salaam. Baadaye alipata Shahada ya Uzamivu (PhD) katika Uchumi kutoka chuo hicho hicho. 

Kazi na siasa
Amechaguliwa kuwa mbunge wa Iramba Magharibi mwaka 2010 akarudishwa bungeni kwa kipindi cha 2015 – 2020. Kwanza, alihudumu kama naibu waziri wa fedha. Baada ya Uchaguzi Mkuu wa 2015, Rais John Magufuli alimteua kuwa Waziri wa Kilimo, Mifugo na Uvuvi. Mwaka 2016 alibadilishwa kuwa Waziri wa Mambo ya Ndani ya Nchi. Wakati huo, wizara yake ilihusishwa na changamoto kadhaa, ikiwa ni pamoja na ulaji rushwa, matumizi mabaya ya fedha, na ongezeko la ajali barabarani ingawa mhusika hakujulikanaWhy Nchemba was sacked from Home Affairs docket , The Citizen, 3 Julai 2018, iliangaliwa Mei 2020. Rais pia alitaja mkataba wa Lugumi ambapo polisi walipata hasara ya Tsh bilioni 30, pamoja na kashfa ya mkataba wa vifaa vibovu katika idara ya NIDA, uigizaji wa magari na malori 700 kwa polisi, na mkataba usio halali wa sare za polisi. Zaidi ya hayo, jinsi Nchemba alivyoshughulika na kanisa la KKKT kufuatia barua ya maaskofu ya Pasaka 2018 iliongeza wasiwasi wa rais dhidi yakeOut in the cold, which way Mwigulu?, The Citizen, 4 Julai 2018, iliangaliwa Mei 2020.

Mnamo Februari 2019, Nchemba aliumia katika ajali ambapo gari lake liligonga pundamilia wawili barabaraniTanzania’s former Home Affairs Minister cheats death as car hits donkeys, The Citizen, 13 Februari 2019, iliangaliwa Mei 2020.

Tarehe 2 Mei 2020, aliteuliwa kuwa waziri wa Sheria na Katiba kufuatia kifo cha waziri Augustine Philip MahigaPresident Magufuli reinstates Mwigulu Nchemba to cabinet, The Citizen, 2 Mei 2020.
Mnamo 31 Machi 2021, baada ya kuundwa kwa Baraza la Mawaziri la Sita la Tanzania, Dk. Philip Mpango alipandishwa kuwa Makamu wa Rais, na Nchemba akachukua wadhifa wa Waziri wa Fedha na Mipango. Mnamo 4 Julai 2023, aliendelea kushikilia wadhifa wa Waziri wa Fedha, huku Wizara ya Mipango ikiwekwa chini ya Ofisi ya Rais. Hatimaye, aliteuliwa kuwa Waziri Mkuu wa Tanzania mnamo 13 Novemba 2025 kufuatia Uchaguzi Mkuu wa Oktoba 2025.

Tanbihi

Viungo vya nje
 Tovuti ya Bunge la Tanzania

Category:Waliozaliwa 1960
Jamii:Watu walio hai
Category:Chama Cha Mapinduzi
Category:Wanasiasa wa Tanzania
Jamii:Mawaziri wakuu wa Tanzania